**PRILOG 12**

**INFORMIRANJE I VIDLJIVOST**

Sva ulaganja koja se provode u okviru Programa ruralnog razvoja RH, a financiraju se iz Europskog poljoprivrednog fonda za ruralni razvoj (EPFRR, engl. EAFRD) trebaju biti propisno označena, u skladu s prilogom XII Uredbe 1303/2013. Označavanje ulaganja je obveza krajnjeg korisnika.

1. **Obveze korisnika**

Korisnik je u obvezi propisno označiti svoje ulaganje i to:

* 1. **Tijekom provedbe projekta:**
1. Putem mrežne stranice, ukoliko korisnik ima takvu stranicu namijenjenu poslovnim potrebama. Na stranici se objavljuje kratak opis projekta, uključujući njegove ciljeve i rezultate, ističući financijsku potporu Unije,
2. Putem plakata (minimalno formata A3), za ulaganja kod kojih javna potpora prelazi iznos od 10.000 EUR-a
3. Putem informativne ploče, za ulaganja kod kojih vrijednost javne potpore prelazi iznos od 50.000 EUR-a
4. Putem privremenog panoa, za ulaganja u infrastrukturu/građevinske radove kod kojih vrijednost javne potpore premašuje iznos od 500.000 EUR-a.

Na plakatima, pločama i panoima trebaju biti navedeni podaci o projektu, uključujući i financijsku potporu Unije.

* 1. **Po dovršetku ulaganja**

Po dovršetku ulaganja korisnik na mjestu koje je lako vidljivo, postavlja **trajnu informativnu ploču ili pano** primjerene veličine, s podacima o ulaganju i financijskom doprinosu Unije.

***Primjer/slika:***

**OVAJ PROJEKT SUFINANCIRAN JE SREDSTVIMA EUROPSKE UNIJE**

**Europski poljoprivredni fond za ruralni razvoj**

***(navesti naziv projekta/ulaganja)***

 

**PROGRAM RURALNOG RAZVOJA 2014. - 2020**.

**Udio u sufinanciranom dijelu: …% EU, …% RH**

**Europski poljoprivredni fond za ruralni razvoj: Europa ulaže u ruralna područja**

* 1. **Označavanje opreme (ako se ulaganje odnosi na nabavu opreme/mehanizacije)**

Sufinancirana oprema/mehanizacija (uključujući i prijenosnu elektroničku opremu i sl.), osim prethodno navedenom trajnom informativnom pločom, mora biti označena odgovarajućom naljepnicom – pločicom, sa sljedećim podacima:

***Primjer/slika:***

**SUFINANCIRANO SREDSTVIMA EUROPSKE UNIJE**

**Europski poljoprivredni fond za ruralni razvoj**

 

**PROGRAM RURALNOG RAZVOJA 2014. - 2020**.

**Europski poljoprivredni fond za ruralni razvoj: Europa ulaže u ruralna područja**

U iznimnim slučajevima, kada označavanje pojedinačnih komada nabavljene opreme naljepnicom ili pločicom nije praktično, dovoljno je na objekt u kojem se oprema nalazi postaviti trajnu informativnu ploču sa podacima kako slijedi:

***Primjer/slika:***

**NABAVA OPREME SUFINANCIRANA JE SREDSTVIMA EUROPSKE UNIJE**

**Europski poljoprivredni fond za ruralni razvoj**

***(navesti naziv projekta/ulaganja/opreme)***

 

**PROGRAM RURALNOG RAZVOJA 2014. - 2020**.

**Udio u sufinanciranom dijelu: …% EU, …% RH**

**Europski poljoprivredni fond za ruralni razvoj: Europa ulaže u ruralna područja**

**2.1. Tehničke karakteristike plakata/panoa/ploča**

1. Uz amblem (zastavu) EU-a stavlja se obavezno i zastava Republike Hrvatske:
2. Uz ove ambleme ističe se i sljedeća izjava:*„****Europski poljoprivredni fond za ruralni razvoj: Europa ulaže u ruralna područja****”.*
3. Oznaka obavezno sadrži i naziv fonda iz kojeg se projekt sufinancira (EPFRR), naziv projekta te iznos sufinanciranja iz proračuna EU i RH (izraženo u postotcima).
4. Minimalno 25% površine oznake (reklamnog panoa/ploče/plakata/banera na mrežnoj stranici) zauzimaju zastave EU i RH te obavezni tekst.
5. Ako je korisnikov projekt/ulaganje sufinancirano iz nekoliko različitih EU fondova, ne treba navoditi sve fondove izrijekom, već je dovoljno da se kaže kako je projekt/ulaganje sufinancirano iz Europskih strukturnih i investicijskih fondova (ESI).
6. Detaljne informacije o grafičkim rješenjima oblikovanja simbola EU, dostupne su na stranicama:

 <https://europa.eu/european-union/about-eu/symbols/flag_en>

 <http://ec.europa.eu/europeaid/work/visibility/index_en.htm>